b'\n_START_ARTICLE_\nAvain Italiaan\n_START_SECTION_\nJuoni\n_START_PARAGRAPH_\nElokuvan p\xc3\xa4\xc3\xa4henkil\xc3\xb6 Cabella on 19-vuotias orvoksi j\xc3\xa4\xc3\xa4nyt nuori nainen. H\xc3\xa4n perii Max-sed\xc3\xa4lt\xc3\xa4\xc3\xa4n vanhan avaimen ja muuttaa Italiaan, jossa h\xc3\xa4n asettuu asumaan vanhaan taloon er\xc3\xa4\xc3\xa4ss\xc3\xa4 pikkukyl\xc3\xa4ss\xc3\xa4.\n_START_SECTION_\nPalkinnot\n_START_PARAGRAPH_\nElokuva voitti elokuussa 2011 p\xc3\xa4\xc3\xa4palkinnon Feel Good -elokuvafestivaaleilla Los Angelesissa. Syyskuussa 2011 elokuva sai parhaan ulkomaisen elokuvan palkinnon Prinssi Edwardin saaren kansainv\xc3\xa4lisill\xc3\xa4 elokuvajuhlilla, yleis\xc3\xb6n valitseman parhaan elokuvan palkinnon Temecula Valleyn elokuva- ja musiikkifestivaalilla sek\xc3\xa4 parhaan elokuvan palkinnon Route 66 - elokuvafestivaaleilla. Tulsan kansainv\xc3\xa4lisill\xc3\xa4 elokuvajuhlilla Avain Italiaan voitti parhaan elokuvan palkinnon "Naiset kameran takana" -sarjassa. Elokuvan musiikki, jonka on s\xc3\xa4velt\xc3\xa4nyt Tuomas Kantelinen, voitti kultamitalin ja festivaalin johtajan erikoispalkinnon Park Cityn elokuvamusiikkifestivaaleilla. Elokuva on saanut tunnustuksia my\xc3\xb6s Honolulun elokuvajuhlilla ja Las Vegasin filmijuhlilla.'